
16 DR.30.10.2013 

 

Datuk Haji Ahmad bin Haji Maslan: Jumlah segala subsidi ialah RM44 bilion. 

Jumlah subsidi petroleum sahaja RM24.8 bilion. Jumlah defisit kita RM40 bilion. Jika kita 
hentikan semua subsidi petroleum, RM24.8 bilion dengan lain perkataan kita mempunyai 
jumlah RM24.8 bilion, RM24.8 ribu juta lagi untuk kita membantu rakyat dari segi pelbagai 
aspek pembangunan. Akan tetapi kerajaan tidak akan melaksanakan perkara sedemikian 
secara drastik. Ia bergantung kepada keadaan ekonomi semasa, harga pasaran minyak 
dunia dan keupayaan kerajaan untuk meneruskan subsidi-subsidi ini. 

Saya telah nyatakan bahawa subsidi ini ada pelbagai. Antaranya yang ingin saya 
kongsi di sini misalnya, yang ini jarang disebut oleh orang apabila menyebut tentang 
subsidi. Bagi pinjaman yang dibuat oleh PTPTN daripada pasaran kewangan, untuk 
membiayai pinjaman pendidikan kepada rakyat, kadar faedah yang dikenakan oleh institusi 
kewangan adalah dalam lingkungan 3.8% hingga 5.15%. Semua kadar faedah itu kerajaan 
bagi subsidi 100%. Nilai subsidi untuk pinjaman PTPTN ini RM1.1 bilion dan 1% yang kita 
kenakan kepada pelajar yang dikutip daripada peminjam PTPTN digunakan untuk kos 
pentadbiran PTPTN.   

Namun subsidi ini ada pelbagai jenis dan kita tidak bercadang untuk 
memansuhkan semuanya. Kita akan melaksanakan perkara berperingkat-peringkat. 
Sebagai contoh, daripada pengurangan subsidi gula, angka yang sebenar- ada yang kata 
RM300 juta, ada yang kata RM500 juta penjimatan. Angka sebenar RM442 juta subsidi gula 
untuk tahun ini. Apabila kita mansuh kita tarik subsidi gula 100%. Ke manakah duit itu 
dibelanjakan? Ke manakah duit RM442 juta itu dibelanjakan? Misal kaedah perbelanjaan 
kita pada tahun hadapan, kita akan bina 50 Klinik 1Malaysia yang baru, 30 Klinik Desa yang 
baru, 6,800 jururawat yang baru. Semuanya ini kita kurangkan dari makanan yang 
membawa kemudaratan dan kita agih kewangan itu untuk faedah manfaat rakyat melalui 
kesihatan yang lebih baik. Terima kasih. 

 

7. Tuan Haji Ahmad Nazlan bin Idris [Jerantut] minta Menteri Kerja Raya 

menyatakan langkah-langkah yang diambil oleh kementerian dalam mengatasi masalah 
projek-projek sakit, lewat, tertangguh dan gagal yang membebankan kerajaan dan 
merugikan rakyat, agar projek tersebut dapat disiapkan mengikut tempoh yang ditetapkan. 

■1120 

Timbalan Menteri Kerja Raya [Datuk Rosnah binti Haji Abdul Rashid Shirlin]: 
Bismillahi Rahmani Rahim. Assalamualaikum warahmatullahi wabarakaatuh. 

Terima kasih Tuan Yang di-Pertua dan terima kasih kepada Yang Berhormat 
Jerantut di atas soalan yang dikemukakan.  

Tuan Yang di-Pertua, untuk makluman Ahli Yang Berhormat, sehingga 30 
September 2013, Jabatan Kerja Raya (JKR) telah menerima peruntukan sebanyak RM22.6 
bilion bagi melaksanakan sebanyak 4,763 projek dalam Rancangan Malaysia Kesepuluh. 
Daripada jumlah 4,763 projek ini, sebanyak 3,815 projek atau 8% telah disiapkan. 
Sebanyak 509 projek iaitu 11% dalam peringkat pembinaan dan 439 projek lagi iaitu 9% 
dalam peringkat pra pembinaan. 

 Manakala projek yang dikategorikan sebagai projek sakit iaitu mengalami 
kelewatan melebihi 60 hari atau 20% daripada jadual perancangan asal ialah sebanyak 42 
bilangan projek sahaja atau 2% daripada jumlah keseluruhan projek yang dilaksanakan 
oleh JKR. Tuan Yang di-Pertua, kementerian ini sememangnya sentiasa berusaha untuk 
melaksanakan penambahbaikan bagi menangani isu dan masalah yang sering berlaku 
dalam pengurusan projek khususnya melibatkan projek sakit. Ini termasuklah mengkaji dan 
menambah baik mekanisme berkaitan peraturan-peraturan semasa dan memastikan 
pelaksanaan projek tidak terjejas dan dapat disiapkan mengikut jadual. 

 Sehubungan itu Tuan Yang di-Pertua, antara langkah-langkah yang telah, sedang 
dan akan diambil oleh kementerian ini untuk menangani isu dalam pengurusan projek ini 
adalah seperti berikut: 



Datuk Haji Ahmad bin Haji Maslan: Jumlah segala subsidi ialah RM44 bilion. Jumlah subsidi petroleum sahaja RM24.8 bilion. Jumlah defisit kita RM40 bilion. Jika kita hentikan semua subsidi petroleum, RM24.8 bilion dengan lain perkataan kita mempunyai jumlah RM24.8 bilion, RM24.8 ribu juta lagi untuk kita membantu rakyat dari segi pelbagai aspek pembangunan. Akan tetapi kerajaan tidak akan melaksanakan perkara sedemikian secara drastik. Ia bergantung kepada keadaan ekonomi semasa, harga pasaran minyak dunia dan keupayaan kerajaan untuk meneruskan subsidi-subsidi ini. Saya telah nyatakan bahawa subsidi ini ada pelbagai. Antaranya yang ingin saya kongsi di sini misalnya, yang ini jarang disebut oleh orang apabila menyebut tentang subsidi. Bagi pinjaman yang dibuat oleh PTPTN daripada pasaran kewangan, untuk membiayai pinjaman pendidikan kepada rakyat, kadar faedah yang dikenakan oleh institusi kewangan adalah dalam lingkungan 3.8% hingga 5.15%. Semua kadar faedah itu kerajaan bagi subsidi 100%. Nilai subsidi untuk pinjaman PTPTN ini RM1.1 bilion dan 1% yang kita kenakan kepada pelajar yang dikutip daripada peminjam PTPTN digunakan untuk kos pentadbiran PTPTN. Namun subsidi ini ada pelbagai jenis dan kita tidak bercadang untuk memansuhkan semuanya. Kita akan melaksanakan perkara berperingkat-peringkat. Sebagai contoh, daripada pengurangan subsidi gula, angka yang sebenar- ada yang kata RM300 juta, ada yang kata RM500 juta penjimatan. Angka sebenar RM442 juta subsidi gula untuk tahun ini. Apabila kita mansuh kita tarik subsidi gula 100%. Ke manakah duit itu dibelanjakan? Ke manakah duit RM442 juta itu dibelanjakan? Misal kaedah perbelanjaan kita pada tahun hadapan, kita akan bina 50 Klinik 1Malaysia yang baru, 30 Klinik Desa yang baru, 6,800 jururawat yang baru. Semuanya ini kita kurangkan dari makanan yang membawa kemudaratan dan kita agih kewangan itu untuk faedah manfaat rakyat melalui kesihatan yang lebih baik. Terima kasih. 7. Tuan Haji Ahmad Nazlan bin Idris [Jerantut] minta Menteri Kerja Raya menyatakan langkah-langkah yang diambil oleh kementerian dalam mengatasi masalah projek-projek sakit, lewat, tertangguh dan gagal yang membebankan kerajaan dan merugikan rakyat, agar projek tersebut dapat disiapkan mengikut tempoh yang ditetapkan. #1120 Timbalan Menteri Kerja Raya [Datuk Rosnah binti Haji Abdul Rashid Shirlin]: Bismillahi Rahmani Rahim. Assalamualaikum warahmatullahi wabarakaatuh. Terima kasih Tuan Yang di-Pertua dan terima kasih kepada Yang Berhormat Jerantut di atas soalan yang dikemukakan. Tuan Yang di-Pertua, untuk makluman Ahli Yang Berhormat, sehingga 30 September 2013, Jabatan Kerja Raya (JKR) telah menerima peruntukan sebanyak RM22.6 bilion bagi melaksanakan sebanyak 4,763 projek dalam Rancangan Malaysia Kesepuluh. Daripada jumlah 4,763 projek ini, sebanyak 3,815 projek atau 8% telah disiapkan. Sebanyak 509 projek iaitu 11% dalam peringkat pembinaan dan 439 projek lagi iaitu 9% dalam peringkat pra pembinaan. Manakala projek yang dikategorikan sebagai projek sakit iaitu mengalami kelewatan melebihi 60 hari atau 20% daripada jadual perancangan asal ialah sebanyak 42 bilangan projek sahaja atau 2% daripada jumlah keseluruhan projek yang dilaksanakan oleh JKR. Tuan Yang di-Pertua, kementerian ini sememangnya sentiasa berusaha untuk melaksanakan penambahbaikan bagi menangani isu dan masalah yang sering berlaku dalam pengurusan projek khususnya melibatkan projek sakit. Ini termasuklah mengkaji dan menambah baik mekanisme berkaitan peraturan-peraturan semasa dan memastikan pelaksanaan projek tidak terjejas dan dapat disiapkan mengikut jadual. Sehubungan itu Tuan Yang di-Pertua, antara langkah-langkah yang telah, sedang dan akan diambil oleh kementerian ini untuk menangani isu dalam pengurusan projek ini adalah seperti berikut: